Diari Oficial de la Generalitat Valenciana


Sumari del DOGV 4788, del 02-07-2004 (2004/6827)

Informació pública del pla de reforma interior de millora, presentat per l'urbanitzador del programa per al desenvolupament de l'actuació integrada de la unitat d'execució de l'UZI-3, la Magdalena, del Pla General, així com la suspensió de llicències de parcel·lació de terrenys, edificacions i demolició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4788

Data del DOGV
:   02-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6827


Organisme emissor
:   Ajuntament de Petrer

Tipus de document
:   Anunci

Informació pública del pla de reforma interior de millora, presentat per l'urbanitzador del programa per al desenvolupament de l'actuació integrada de la unitat d'execució de l'UZI-3, la Magdalena, del Pla General, així com la suspensió de llicències de parcel·lació de terrenys, edificacions i demolició. [2004/Q6827]
  
En compliment amb el que disposa la Llei 6/1994 de 15 de novembre, de la Generalitat Valenciana, Reguladora de l'Activitat Urbanística, s'informa que l'alcalde president, mitjançant el Decret d'Alcaldia, de data 14 de juny de 2004, ha dictat la següent resolució en l'expedient relatiu al pla de reforma interior de millora del programa per al desenvolupament de l'actuació integrada de la unitat d'execució d'UZI-3, la Magdalena, del Pla General de Petrer:
  
«Primer
  
Sotmetre a informació pública el pla de reforma interior de millora, presentat per l'urbanitzador del programa per al desenvolupament de l'actuació integrada de la unitat d'execució de l'UZI-3, la Magdalena, del Pla General de Petrer, mitjançant un avís a tots els titulars cadastrals de drets afectats pel document, i la publicació d'un edicte en un diari d'informació general editat a la Comunitat Valenciana i en el Diari Oficial de la Generalitat Valenciana, i advertir de la possibilitat de formular al·legacions dins del termini de 20 dies hàbils, comptadors des del sendemà de la publicació en el diari oficial.
  
Segon
  
Suspendre, en els termes de l'article 57 de la Llei 6/1994, de 15 de novembre, i dels articles 101 a 103 del Text Refós de la Llei del Sòl de 1992, l'atorgament de llicències de parcel·lació de terrenys, edificacions i demolició, així com de llicències d'activitats qualificades i els acords aprovatoris de programes, en aquelles àrees del territori objecte de planejament les noves determinacions de les quals suposen modificació del règim urbanístic vigent, sense que siga necessari assenyalar expressament estes àrees.
  
No obstant això, podran concedir-se llicències basades en el règim vigent, sempre que es respecten les determinacions del nou planejament proposat».
  
En compliment de l'article 59.4 de la Llei 30/1992, de 26 de novembre, val la present publicació com a notificació de l'acord plenari, per a aquells interessats en el procediment que siguen desconeguts, s'ignore el lloc de la notificació, o bé, intentada l'esmentada notificació, no s'haguera pogut practicar, segons la següent relació.
  
Cosa que es publica per a general coneixement i efectes, i es fa saber que, d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present acte és de mer tràmit i no és possible la interposició de recurs en contra seua, sense perjuí de mostrar la seua oposició per a considerar-lo en la resolució que pose fi al procediment.